OpenLLM-France/wikimedia huggingface dataset:
# Eliseu Pereira dos Santos

Eliseu Pereira dos Santos (Angra do Heroísmo, 1 d'octubre de 1983) és un futbolista professional portuguès, ja retirat, que ocupava la posició de migcampista.
Després de començar al CF Os Belenenses, va passar la major part de la seva carrera amb el Màlaga després de fitxar per l'equip andalús el 2007, hi va participar en 224 partits oficials i va marcar 27 gols en dos períodes diferents. El 2014 va signar contracte amb el SL Benfica, amb qui va guanyar tres títols consecutius de Primeira Liga entre altres trofeus, durant quatre temporades.
Internacional absolut des del 2009, Eliseu va formar part de l'equip portuguès que va guanyar l'Eurocopa de 2016.

## Trajectòria

Sorgeix de les categories inferiors del Sport Clube Marítimo, equip de les Açores, per a fitxar el 2002 pel C.F. Os Belenenses. Amb l'equip lisboeta es va fent un lloc titular, disputant 19 partits a la seua segona temporada, la 03/04.
Després d'una cessió al Varzim SC de la segona categoria, continua sent una important peça ofensiva per al Belenenses. A la campanya 07/08, marxa al Màlaga CF, a qui ajuda a pujar a primera divisió. El portuguès seria titular al conjunt andalús. A la temporada següent, a la màxima categoria espanyola, disputa 36 partits i marca nou gols.
Al juny del 2009 fitxa per la SS Lazio per 1 milió d'euros. No obstant això, la manca d'oportunitats a l'equip italià possibilita una cessió al mercat d'hivern, cap al Reial Saragossa.

## Internacional

Eliseu ha estat internacional amb la selecció portuguesa en una ocasió. Va ser convocat al febrer de 2009 contra Finlàndia, però no hi va debutar. Uns mesos després, ho faria davant Estònia.

## Referències

* ↑ «Málaga winger Eliseu signs for Lazio». GOAL.com, 25-06-2009 [Consulta: 25 juny 2009].
* ↑ Zaragoza take Lazio midfielder Eliseu on loan
Eliseu amb Portugal - Plantilles de navegació :
Selecció de futbol de Portugal – Eurocopa 2016
1 Patrício •
2 B. Alves •
3 Pepe •
4 Fonte •
5 Guerreiro •
6 Carvalho •
7 Ronaldo (c) •
8 Moutinho •
9 Éder •
10 J. Mário •
11 Vieirinha •
12 Lopes •
13 Danilo •
14 William •
15 Gomes •
16 Sanches •
17 Nani •
18 Rafa •
19 Eliseu •
20 Quaresma •
21 Cédric •
22 Eduardo •
23 Adrien •
Entrenador: Santos
Selecció de futbol de Portugal – Copa Confederacions 2017
1 Patrício •
2 Alves •
3 Pepe •
4 Neto •
5 Guerreiro •
6 Fonte •
7 Ronaldo (c) •
8 Moutinho •
9 André Silva •
10 B. Silva •
11 Semedo •
12 Sá •
13 Danilo •
14 William •
15 Gomes •
16 Pizzi •
17 Nani •
18 Gelson •
19 Eliseu •
20 Quaresma •
21 Cédric •
22 Beto •
23 Adrien •
Entrenador: Fernando Santos :
# Hervás

Hervás és un municipi de la província de Càceres, a la comunitat autònoma d'Extremadura (Espanya).

## Personatges il·lustres

* Simón Rosado Sánchez, sindicalista.
# Husband (cràter)

Husband és un petit cràter d'impacte situat al sector sud-sud-est de l'interior del cràter Apollo, a la cara oculta de la Lluna. Es troba en l'espai comprès entre els dos anells muntanyosos que conformen el gran cràter.
* Localització de Husband (centre superior de la imatge)
* El cràter Husband, al sud de Borman
* Cràters interiors de l'Apollo
El cràter Husband té una forma circular, tot i que ha estat considerablement erosionat per successius impactes. La voral s'ha desgastat considerablement, i a la seva part sud-est gairebé coincideix amb el terreny circumdant. El pendent intern és llis, marcat tan sols per petits cràters. El fons del bol és relativament pla, sense estructures notables, excepte per un grup de petits cràters al seu centre.
Abans de rebre el seu propi nom el 2006, el cràter tenia la designació de Bormann L, sent un dels cràters satèl·lit del cràter Borman. El nom va ser adoptat per la UAI el 2006, com a homenatge als set astronautes que van morir en l'accident del transbordador espacial Columbia esdevingut el 1r de febrer de 2003. Els noms dels set cràters són: Chawla, D. Brown, Husband, L. Clark, McCool, M. Anderson i Ramon.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Heleen Andriessen

Heleen Andriessen (Haarlem, 11 de maig de 1921 - Venlo, 9 d'agost de 2000) va ser una flautista, pianista i artista neerlandesa.
El seu pare era el compositor Hendrik Andriessen, la seva mare pianista Johanna Justina (Tine) Anschütz, la mare de la qual era Helena Auguste (Laura era germana de Hendrik). Heleen volia ser pianista, però el seu pare pensava que ja n'hi havia prou. Anà per a la flauta. Va estudiar al Conservatori d'Utrecht. El seu pare li va escriure per a les seves Variacions sobre un tema de Couperin com un projecte de graduació. Va fer diversos concerts al final de la Segona Guerra Mundial, també untament amb altres Andriessens. El 4 de gener de 1947 es va casar amb Lodewijk (Louis, Loek) van der Grinten Jr., un químic i besnet de Lodewijk van der Grinten.
D'aquest matrimoni van venir de nou els músics:
* Frans van der Grinten (1947, violoncel)
* Hennie van der Grinten (1947, oboè)
* Eugénie van der Grinten (1949, flauta)
* Gijs van der Grinten (n. 1949, violí)
Després de la mort de Loek van der Grinten es va casar amb Johannes Baptist (Jan) Joosten. Durant algun temps van formar el "Quartet Van der Grinten", més tard el conjunt Gemini, que també incloïa el violinista Maarten Veeze (marit d'Eugénie) i el pianista Tilly Keesen.
Juntament amb la filla Eugénie va portar el mètode de flauta per als principiants de Wilhelm Popp de nou a l'atenció dels estudiants.

## Enllaços externs

* https://musicbrainz.org/artist/fd549bf5-f95d-420e-8809-cd4ac6c3e154
# Heleen Hage

Heleen Hage (Sint-Maartensdijk, Tholen, 13 d'octubre de 1958) va una ciclista neerlandesa, guanyadora d'una medalla de plata al Campionat del Món en ruta de 1987, per darrere de la francesa Jeannie Longo.
Les seves germanes Bella, Keetie i Ciska també es van dedicar al ciclisme, així com el seu nebot Jan van Velzen.

## Palmarès

* 1984
** Vencedora de 3 etapes al Tour de França
* 1985
** Vencedora d'una etapa al Tour de França
* 1986
** Campiona dels Països Baixos en ruta
* 1988
** 1a al Hel van het Mergelland

## Referències

* Resultats a cyclingarchives.com
* Resultats a cyclebase.nl
* Resultats a museociclismo.it
# Eleccions generals de Tanzània de 1970

El 30 d'octubre de 1975 es van celebrar eleccions generals en Tanzània. El país era un estat unipartidista en aquest moment, amb la Unió Nacional Africana de Tanganyika com a únic partit legal en el continent, i el Partit Afro-Shirazi era l'únic partit a Zanzíbar. Per a les eleccions a l'Assemblea Nacional hi havia dos candidats del mateix partit en cadascuna de les 160 circumscripcions electorals, mentre que les eleccions presidencials eren en realitat un referèndum sobre la candidatura del líder del TANU, Julius Nyerere.

## Referències

* ↑ Tanzania: The 1975 Elections EISA
# Els Torrents Baixos

Els Torrents Baixos és una masia situada al municipi de Navès, a la comarca catalana del Solsonès. Es troba just a l'est de la rasa de Marçanyac, prop d'on desguassa a la rasa de la Vallanca.
# Hœnir

En la mitologia nòrdica, Hœnir era un déu que formava part dels Aesir. Juntament amb Mimer, va ser amb els Vanir part de l'intercanvi realitzat com a pacte per finalitzar la guerra entre els dos grups de déus. Els Vanir el van convertir en un dels seus membres, però ell era indecís i relegava a Mimer totes les seves decisions. Aquest fet és esmentat a la saga dels Ynglings, en què se l'anomena Hone. La figura d'aquest déu és enigmàtica, ja que tot i no lliurar-massa informació sobre ell, és esmentat en els esdeveniments més importants de la mitologia nòrdica, com la guerra entre els Aesir i els Vanir, la creació dels primers humans i la batalla de la fi del món, el Ragnarok.
| « | La gent d'Asaland va enviar un home anomenat Hone, que van pensar que seria adequat com a cap, ja que era fort i de bon aspecte, i amb ell van enviar un home de gran saviesa anomenat Mime. Per la seva part, la gent de Vanaland envià l'home més savi de la comunitat, anomenat Kvas. Quan Hone va arribar a Vanaheim, immediatament va ser convertit en cap i Mime acudia a ell amb bons consells en totes les ocasions. Però quan Hone es trobava sol al Thing o en altres reunions, si Mime no es trobava a prop d'ell, i se li plantejava qualsevol dificultat, només responia d'una forma: "Ara deixin que altres donin el seu consell"; aleshores la gent de Vanaland sospità que la gent d'Asaland l'havia enganyada en l'intercanvi d'homes. Saga dels Ynglings, capítol 4. | » |
A la Völuspá, Hœnir i Lóðurr van ajudar Odin en la creació del primer home i la primera dona, Ask i Embla, respectivament. Hœnir va ser l'encarregat de donar-los els sentits a aquests primers humans. En el Gylfaginning, aquests són substituïts per Vili i Ve. Com Snorri coneixia la Völuspá, és probable que Hœnir fos un altre nom per a Vili.
En el Skáldskaparmál, el déu és esmentat en una travessia amb Odin i Loki, on es troben amb el gegant Þjazi en forma d'àguila quan s'aturen a preparar el menjar.
En el Haustlöng, es conserva un relat similar al de Skáldskaparmál, en què Þjazi demana a Hœnir unir-se al menjar dels viatgers.
En el pròleg de Reginsmál, es relata que Hœnir amb Odin i Loki van arribar fins a la cascada on vivia el nan Andvari, que tenia l'habilitat de transformar-se en peix i que més tard Loki robaria el seu or i l'anell Andvarinaut.
D'acord amb la Völuspá, Hœnir va ser un dels pocs déus que va aconseguir sobreviure al Ragnarok.
# Elitni (Novossibirsk)

* Per a altres significats, vegeu «Elitni».
Elitni (en rus: Элитный) és un poble (un possiólok) de l'óblast de Novossibirsk, a Rússia, que en el cens del 2010 tenia 1.572 habitants, pertany al districte de Novossibirsk.

## Referències

* ↑ «детский сад "Лукоморье"».
# Villettes

Villettes és un municipi francès situat al departament de l'Eure i a la regió de Normandia. L'any 2007 tenia 170 habitants.

## Demografia
### Població

El 2007 la població de fet de Villettes era de 170 persones. Hi havia 56 famílies de les quals 8 eren unipersonals (8 dones vivint soles i 8 dones vivint soles), 28 parelles sense fills i 20 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 70 habitatges, 59 eren l'habitatge principal de la família, 8 eren segones residències i 3 estaven desocupats. Tots els 69 habitatges eren cases. Dels 59 habitatges principals, 52 estaven ocupats pels seus propietaris, 4 estaven llogats i ocupats pels llogaters i 3 estaven cedits a títol gratuït; 2 tenien una cambra, 3 en tenien dues, 7 en tenien tres, 14 en tenien quatre i 32 en tenien cinc o més. 44 habitatges disposaven pel capbaix d'una plaça de pàrquing. A 21 habitatges hi havia un automòbil i a 32 n'hi havia dos o més.

## Economia

El 2007 la població en edat de treballar era de 108 persones, 84 eren actives i 24 eren inactives. De les 84 persones actives 75 estaven ocupades (45 homes i 30 dones) i 8 estaven aturades (1 home i 7 dones). De les 24 persones inactives 5 estaven jubilades, 5 estaven estudiant i 14 estaven classificades com a «altres inactius».

### Ingressos

El 2009 a Villettes hi havia 62 unitats fiscals que integraven 174,5 persones, la mediana anual d'ingressos fiscals per persona era de 19.480 €.

### Activitats econòmiques

Dels 9 establiments que hi havia el 2007, 2 eren d'empreses de construcció, 1 d'una empresa de comerç i reparació d'automòbils, 1 d'una empresa d'hostatgeria i restauració, 2 d'empreses d'informació i comunicació, 2 d'empreses immobiliàries i 1 d'una empresa de serveis.
Dels 2 establiments de servei als particulars que hi havia el 2009, 1 era una fusteria i 1 restaurant.
L'any 2000 a Villettes hi havia 7 explotacions agrícoles.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Villettes a l'INSEE.
* Évolution et structure de la population Fitxa amb el detall de dades de Villettes a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Villeurbanne

Villeurbanne és un municipi francès, situat a la metròpoli de Lió i a la regió d'Alvèrnia - Roine-Alps. És la segona ciutat més important de la connurbació de Lió. L'any 2013 tenia 147.192 habitants.

## Nadius il·lustres

* Henri Cochet, tennista
* Mickaël Miro, cantant i compositor
* Laure Manaudou, nedadora
* Florent Manaudou, nedador
* Robert de Montessus de Ballore (1870-1937), matemàtic
# Holger Albrechtsen

Holger Albrechtsen (Noruega, 23 de juny de 1906 - 14 d'agost de 1992) va ser un atleta noruec, especialista en curses de tanques, que va competir durant la dècada de 1930.
En el seu palmarès destaca una medalla de bronze en els 110 metres tanques del Campionat d'Europa d'atletisme de 1934. Guanyà el campionat nacionals dels 110 metres tanques de 1934, 1936 i 1938 i el de 400 metres tanques de 1934 i 1935.

## Millors marques

* 110 metres tanques. 14.7" (1933)
* 400 metres tanques. 54.0" (1936)

## Referències

* ↑ Adler, Roar; Gulliksen, Petter; Arneberg, Egil «Holger Albrechtsen (obituary)» (en noruec). Aftenposten, 24-08-1992, p. 11.
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 17 abril 2020].
* ↑ Campionat de Noruega dels 110 metres tanques a friidrett.no
* ↑ Campionat de Noruega dels 400 metres tanques a friidrett.no
* ↑ 110 meter hekk/hurdles a friidrett.no
* ↑ 400 meter hekk/hurdles a friidrett.no
* ↑ Fitxa a trackfield.brinkster.net
# Hégenheim

Hégenheim (en alsacià Hagene) és un municipi francès, situat a la regió del Gran Est, al departament de l'Alt Rin. L'any 2004 tenia 2.836 habitants. Limita amb Hésingue, Buschwiller, Saint-Louis, Bourgfelden i la vila suïssa d'Allschwil.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 2.007 | 2.059 | 2.226 | 2.162 | 2.310 | 2.576 |

## Administració

Llista d'alcaldes :
| Període | Identitat | Partit |
| 1995-2008 | Bernard Herlin | PS |
| 2008- | Patricia Schillinger | PS |
# Hédi Nouira

Hédi Nouira (1911-1993) fou un polític tunisià, primer ministre del país entre 2 de novembre de 1970 i 23 d'abril 1980.
# Hégeney

Hégeney (en alsacià Hajenai) és un municipi francès, situat a la regió del Gran Est, al departament del Baix Rin. L'any 1999 tenia 326 habitants.
Forma part del cantó de Reichshoffen, del districte de Haguenau-Wissembourg i de la Comunitat de comunes Sauer-Pechelbronn.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 207 | 219 | 209 | 230 | 312 | 326 |

## Administració

Llista d'alcaldes :
| Període | Identitat |
| 1945-1971 | Charles Moritz |
| 1971-1977 | Georges Schmitt |
| 1977-1995 | Gilbert Riegert |
| 1995- | Roger Isel |
# Ianis Kordatos

Ianis Kordatos (grec: Γιάνης Κορδάτος) (Zagora, Grècia, 1 de febrer de 1891- Atenes, 1961) va ser un historiador marxista grec que va estudiar aspectes relacionats amb la història grega antiga, romana d'Orient i moderna. Entre els seus llibres més destacats s'hi inclou una història de la literatura grega de 1453-1961 (1962), Τα τελευταία χρόνια της Βυζαντινής Αυτοκρατορίας, Ta teleftea khrónia tis Vizantinís Avtokratorias (1931), una història de la filosofia grega antiga (1946, 1975), "La comuna de Tessalònica, 1342-1349" (1975), i "El significat social de la guerra d'independència grega de 1821" (1972). Es considera el pare de la historiografia marxista grega.

## Formació

Kordatos va néixer l'1 de febrer de 1891 a Zagora. El seu pare, Alexandros, era un comerciant. Va estudiar al Liceu Greco-alemany d'Esmirna el 1907. El 1908 va estudiar al Liceu Franco-hel·lènic de Constantinoble (Istanbul). Kordatos també va estudiar Dret a la Universitat d'Atenes el 1911.

## Activitat política

A partir de 1917 va col·laborar en la publicació socialista "Rizospastis". Pioner del comunisme grec, Kordatos va ser membre del Comitè Central del Partit Socialista Laborista de Grècia (SEKE), que més tard, el 1920 s'adherí a la Tercera Internacional, es convertiria en el Partit Socialista Laborista de Grècia-Comunista (SEKE-K). Entre 1922 i 1924 va ser elegit secretari general del SEKE-K, però va passar la major part d'aquest temps a la presó. El 1924, en el seu III Congrés extraordinari, el partit va prendre el nom de Partit Comunista de Grècia (KKE). Kordatos es va retirar del partit a causa del seu desacord sobre la "Qüestió de Macedònia". La resta de la seva vida va actuat com un intel·lectual independent, adoptant sovint públicament posicions crítiques cap al Partit Comunista de Grècia. Durant l'ocupació alemanya de Grècia (1941-1944) va està involucrat en l'organització resistent Front d'Alliberament Nacional (EAM).

## Historiador

Al llarg de la seva trajectòria com historiador va publicar més de trenta llibres sobre els més diversos aspectes de la història de Grècia, tot i que el centre de tota aquesta obra és la "Gran Història de Grècia" en diversos volums. La història de Kordatos es distingeix d'altres projectes similars per raons associades tant al contingut com al mètode científic emprat. El seu projecte va ser un dels primers intents d'aplicar el materialisme històric i la metodologia científica marxista a l'àrea grega, cosa que li confereix un lloc especial. També és destacable l'amplitud del seu projecte de recerca que s'estén des dels temps homèrics i arriba fins a 1926. S'ha d'esmentar la diversitat de les fonts utilitzades, ja que la seva investigació cobreix tant el mapa grec com el mundial del seu temps i es combina amb investigacions de camp a biblioteques, arxius i fons documentals de qualsevol lloc on va poder accedir.

## Referències

* ↑ Lane, Thomas A. Biographical Dictionary of European Labor Leaders, Volume 1. Westport: Greenwood Press, 1995, p. 505-506. ISBN 0313264562.
# Holostylon

Holostylon és un gènere d'angiospermes pertanyent a la família de les lamiàcies.

## Taxonomia

* Holostylon baumii
* Holostylon gracilipedicellatum
* Holostylon katangense
* Holostylon robustum
* Holostylon strictipes
# Vitallium

El Vitallium és el nom comercial d'un aliatge format per un 65 % de cobalt, Co, un 30 % de crom, Cr, i un 5 % de molibdè, Mb. L'aliatge s'utilitza en odontologia i pròtesis articulars, a causa del seu pes lleuger i resistència a la corrosió. També s'utilitza per als components dels turbocompressors, per la seva resistència tèrmica. El Vitallium fou desenvolupat el 1932 per Albert W. Merrick pels Laboratoris Austenal.

## Referències

* ↑ Daniel N. Lapedes. Diccionario de términos científicos y técnicos. 4. McGraw-Hill-Boixareu, 1981. ISBN 8426704212.
# Engels (Rússia)

Engels (en rus: Энгельс) és una ciutat de Rússia, a l'óblast de Saràtov. És un port fluvial sobre el riu Volga, localitzat a l'altra banda de Saràtov i des de 1965 les dues ciutats estan connectades amb un pont. El seu nom actual, des de 1931, és en honor de Friedrich Engels.

## Història

La ciutat va ser fundada el 1747 amb el nom de Pokróvskaia slobodà (Покровская слобода), i el 1914 va ser reanomenada Pokrovsk (Покровск). El seu nom en alemany era Kosakenstadt. Es va convertir en la capital de la República Autònoma dels Alemanys del Volga.
Va ser fundada per colonitzadors ucraïnesos i durant el regnat de Caterina la Gran va rebre colonitzadors alemanys; encara és un centre cultural dels alemanys del Volga. A la ciutat hi ha la base de bombarders estratègics més gran i més activa de Rússia (Engels-2).
# Vindicià

Vindicià (en llatí Vindicianus) va ser un destacat metge romà de religió cristiana que va viure al segle iv. Va ser mestre de Teodor Priscià.
Sant Agustí el cita com a astròleg, i diu que va abandonar l'astrologia per fer-se metge, quan va comprovar que els llibres d'astrologia estaven plens de falsedats i va decidir que no volia viure enganyant els altres. Va ser ell qui va aconsellar Agustí que deixés els llibres d'astrologia i que utilitzés els seus esforços en coses útils, com el mateix Agustí testifica. En un altre passatge, Agustí recorda que segons Vindicià, no existeix l'art de predir el futur, encara que de vegades les suposicions humanes eren corroborades per la sort.
Vindicià va arribar al càrrec de comes archiatrorum i va ser metge de l'emperador Valentinià I (364-375). Nomenat procònsol d'Àfrica va coronar a Agustí quan aquest va guanyar un concurs de retòrica.
Agustí li dona els més alts qualificatius i diu d'ell que era agut, savi, intel·ligent i el més gran metge del seu temps. Li atribueix un poema en hexàmetre curt, que consistia en l'enumeració de diverses substàncies mèdiques. En una carta a l'emperador Valentinià, Vindicià esmenta el títol d'una obra mèdica que havia escrit, però aquest llibre s'ha perdut.

## Referències

* 1 2 Montero, Santiago. Diccionario de adivinos, magos y astrólogos de la antigüedad. Valladolid: Trotta, 1997, p. 314. ISBN 8481641618.
* ↑ Agustí. Confessions, IV, 5
# Hieronymus Praetorius

Hieronymus Praetorius (Hamburg, 10 d'agost de 1560 - Hamburg, 27 de gener de 1629) va ser un compositor alemany del nord i organista de finals del Renaixement i primeres èpoques del barroc. No estava relacionat amb el molt més famós Michael Praetorius, encara que la família Praetorius tenia molts músics distingits durant els segles xvi i xvii.
Primerament fou deixeble del seu pare Jacob Praetorius el Vell i després es traslladà a Colònia per continuar allà els seus estudis. El 1582 se'l nomenà auxiliar del seu pare, al que succeí el 1586 en la seva plaça d'organista de Sant Jacob d'Hamburg.
Entre les seves composicions cal mencionar:
* Cantiones sacrae (1607 i 1622);
* Magnificat (1602 i 1622);
* Liber misarum (1616);
* Cantiones variae (1618-1623);
* Cantiones novae (1618-1625), etc.
Totes aquestes composicions es publicaren a Hamburg, i la majoria d'elles s'editaren novament formant col·lecció, amb el títol Opus musicum novum et perfectum V tomis concinnatum (Frankfurt, 1522). També va compondre obres de circumstancies, com el càntic nupcial Ein kindelein so loebelich, a 8 veus. A més, en col·laboració amb el seu fill Jacob, i amb la dos altres organistes no menys cèlebres Heinrich Scheidemann i Joachimum Deckerum, publicà el llibre coral Melodeyen Gesangbuch (Hamburg, 1604).

## Bibliografia

* Enciclopèdia Espasa, vol. 46, pàg. 1222. (ISBN-84-239-4546-4)